בית מורשת משטרת ישראל

בית המורשת של משטרת ישראל הוא מוזיאון המציג את סיפורה של משטרת ישראל מאז הקמתה ולאורך השנים. הוא נפתח לציבור באפריל 2015 ושוכן ליד המכללה הלאומית לשוטרים, הסמוכה לבית שמש.

בבית המורשת ניתן לראות מוצגים רבים שמתארים את התפתחות משטרת ישראל, החל מארגוני השמירה העברית בסוף התקופה העות'מאנית ומשטרת המנדט, וכן את פעילותה ותפקידה של המשטרה בשנות האלפיים.

== התצוגה ההיסטורית ==
התצוגה ההיסטורית בבית המורשת נועדה לספר את סיפורם של ארגוני השמירה וביטחון הפנים בארץ ישראל לאורך השנים, תוך מתן דגש לתפקיד שאלה מילאו בתולדות המדינה. התצוגה מחולקת לשבעה פרקים, שכל אחד מהם מוקדש לעיסוק בתקופה מסוימת:
* "ניצנים ראשונים" – משלהי התקופה העות'מאנית ועד לתום המנדט הבריטי על ארץ ישראל.
* "שנות המסד" – מההערכות להקמתה של המשטרה, בשלהי המנדט, ועד לתום העשור הראשון לקיומה.
* "התרחבות והתמקצעות" – השנים שבין 1958 (תחילת "רפורמת נחמיאס" במשטרה) ועד לפרוץ מלחמת יום הכיפורים.
* "משטרה דו-תכליתית" – גל הטרור שלאחר מלחמת יום הכיפורים והטלת האחריות לביטחון הפנים על משטרת ישראל.
* "צוק העתים" – התמודדותה של המשטרה עם קשיים כלכליים וביטחוניים במהלך שנות השמונים של המאה העשרים.
* "אתגרי שלום ומלחמה" – משטרת ישראל אל מול איניתיפאדות וגלי הטרור של שנות התשעים והאלפיים (האינתיפאדה השנייה), מלחמת המפרץ, רצח רבין ועוד.
* "משטרה בגובה העיניים" – גלריה של צילומים אמנותיים, העוסקים בפעילות המשטרה בהווה.

התצוגה כוללת פריטים אותנטיים, חלקם יחידים במינם, לצד רפליקות.

=== מיצגי מולטימדיה ===
בית המורשת כולל מספר רב של מיצגי מולטימדיה שונים, המעשירים את חוויית הביקור. הסיור נפתח ומסתיים בצפייה בסרטים קצרים, ובאולמות התצוגה פזורים מיצגים נוספים, כגון נוטר ה"משוחח" עם הקהל, הולוגרמה של שוטר מקוף, ועוד.

=== מרכז מחקר ועיון ===
בית המורשת כולל גם מרכז מחקר ועיון, שמטרתו להקל על חוקרים מהאקדמיה לעיין במסמכים מארכיון המשטרה. חלק מהמסמכים נגישים לעיון [https://www.policemuseum.org.il/he/מאגר-מידע/ במאגר המידע המקוון של בית המורשת].

=== אתר ההנצחה ===
בבית המורשת נמצא אתר ההנצחה המרכזי לחללי משטרת ישראל. האתר מורכב מאנדרטה חיצונית ומאולם הנצחה פנימי, בו מוקרנים שמות הנופלים ותמונותיהם על הקיר.

== פעילות להנחלת מורשת המשטרה ==
צוות בית מורשת משטרת ישראל עוסק בהנחלת מורשת המשטרה ובהנגשתה לציבור הרחב ולאנשי משטרה. במגוון שיטות.

=== סיורים מודרכים ===
סיור מודרך בבית המורשת נמשך כשעה וחצי, במהלכו שומעים המבקרים סיפורים מתולדות המשטרה, והתפקידים שמילאה בהיסטוריה של מדינת ישראל.

=== הרצאות ===
צוות בית המורשת עורך הרצאות לקהל הרחב, שמתמקדות בפרשיות שונות מתולדות משטרת ישראל, כמו חקירת רצח הרוזן פולקה ברנדוט, חקירת אדולף אייכמן, שילוב לוחמות במשמר הגבול, ועוד. ההרצאות ניתנות באופן פרונטלי ובאמצעים מקוונים ורובן [https://www.policemuseum.org.il/he/police_history_lectures/ נגישות לצפייה באתר בית מורשת משטרת ישראל].

=== הוצאה לאור ===
בית מורשת משטרת ישראל מוציא לאור ספרים, שעניינם מורשת המשטרה. עד כה יצאו לאור הספרים הבאים:
* תחנות בשביל ישראל: מבני משטרה היסטוריים בארץ ישראל<ref></ref>
* לשרת ולהגן: משטרת ישראל, סקירה היסטורית<ref></ref>
* לשכה 06: חקירתו של אדולף אייכמו במשטרת ישראל<ref></ref>
* מבצע אייר: פעילות משטרת ישראל בפרשת אייכמן<ref></ref>
* סיפורים מהניידת: עלילות מ-43 שנות שירות במשטרה<ref></ref>

=== הפודקסט "סיפורים מהניידת" ===
הפודקאסט "סיפורים מהניידת" מופק על ידי בית מורשת משטרת ישראל וחברת פודקאסט ישראל, בכתיבתו והנחייתו של יותם שטיינמן. הפודקאסט מביא סיפורים שונים מתולדות המשטרה.

==גלריה==
<gallery>
קובץ:Israeli Police Heritage Center IMG 1848.JPG|הכניסה למבנה המוזיאון
תמונה:בית מורשת משטרת ישראל - כניסה.jpg|ביתן הכניסה
תמונה:בית מורשת משטרת ישראל - לובי.jpg|ממוזער|אולם הכניסה
תמונה:בית מורשת משטרת ישראל - מוצג, גפיר עם סוס.jpg|מוצג, גפיר עם סוס
תמונה:בית מורשת משטרת ישראל - מוצג, גפיר.jpg|מוצג: גפיר. כיתוב על השרוול: PALESTINE POLICE
תמונה:בית מורשת משטרת ישראל - מוצג, מדי חניך בית הספר הארצי לשוטרים 1950.jpg|מוצג: מדי חניך בבית הספר הארצי לשוטרים, 1950
תמונה:בית מורשת משטרת ישראל - מוצג, מדי מדריך בית הספר הארצי לשוטרים 1950.jpg|מוצג: מדי מדריך בבית הספר הארצי לשוטרים, 1950
תמונה:בית מורשת משטרת ישראל - מוצג, לבוש מגן לחבלן.jpg|מוצג: לבוש מגן לחבלן, 1970
תמונה:בית מורשת משטרת ישראל - מוצג, רובוט 'במבי'.jpg|מוצג, רובוט חבלה 'במבי', מן הרובוטים הראשונים של מחלקת החבלה, 1970
תמונה:בית מורשת משטרת ישראל - הפוליגרף הראשון.jpg|מוצג: הפוליגרף הראשון של משטרת ישראל
קובץ:Sirkis M26 Sniper Rifle - Israeli Police Museum 2023-05-31 IZE-044.jpg|רובה צלפים סירקיס M26 ששימש את צלפי הימ"מ בעבר
קובץ:Civilian Guard's Rifles - Israeli Police Museum 2023-05-31 IZE-046.jpg|רובים של המשמר האזרחי
</gallery>

== קישורים חיצוניים ==

* [https://www.policemuseum.org.il אתר האינטרנט של בית מורשת משטרת ישראל]
* תמונות [https://haifa-primo.hosted.exlibrisgroup.com/primo-explore/collectionDiscovery?vid=HAU&inst=972HAI_MAIN&collectionId=81230244780002791&lang=iw_IL מאוסף בית מורשת משטרת ישראל] מתוך האוספים הדיגיטליים של ספריית יונס וסוראיה נזריאן, אוניברסיטת חיפה

==הערות שוליים==

קטגוריה:ישראל: מוזיאונים
קטגוריה:ישראל: מוזיאונים להיסטוריה
קטגוריה:בית שמש: מבנים